**SEAT León Typ 5F** on SEAT Leónin kolmannen sukupolven malli, jota valmistettiin vuosina 2012–2020.

SEAT León Typ 5F (2012–2020)
----------------------------

Kolmannen sukupolven León esiteltiin Pariisin autonäyttelyssä syksyllä 2012, ja se perustuu muun muassa Volkswagen Golf VII:n, Audi A3:n ja Škoda Octavian tavoin Volkswagen Groupin modulaariselle MQB-pohjalevyrakenteelle. Täysin uusia korimalleja León-mallistossa olivat Geneven autonäyttelyssä keväällä 2013 esitelty kolmiovinen SC ja farmarimalli ST, joka esiteltiin Frankfurtissa samana syksynä.

SEAT León SC
Vuoden 2012 Euro NCAP -kolaritestistä León sai tulokseksi täydet viisi tähteä.

SEAT León ST
Bensiinimoottoreina olivat aluksi 1,2 TSI (85/105 hv) ja 1,4 TSI (122/140 hv), dieselmoottoreina 1,6 TDI (90/105 hv) ja 2,0 TDI (150 hv). Keväällä 2013 tulivat 1,8 TSI (180 hv) ja 2,0-litraisen dieselin 184-hevosvoimainen versio, samana syksynä myös 1,6 TDI:n 110-hevosvoimainen versio. 

SEAT León Cupra 280
Keväällä 2014 esiteltiin kaksi urheilullista mallia, Cupra 265 ja Cupra 280. Molempien moottorina on 2,0 TSI, jonka teholukema on mallinimen numeron mukainen. Samaan aikaan suurempitehoisen 1,2 TSI:n teho kasvoi 110 hevosvoimaan ja pienempitehoisemman 1,4 TSI:n 125 hevosvoimaan. 140-hevosvoimaisen 1,4 TSI:n teho nousi 150 hevosvoimaan ja se sai sylinterien lepuutustoiminnon (ACT). Uutena moottorina oli maakaasua polttoaineenaan käyttävä 1,4 TGI (110 hv). 

Pariisin autonäyttelyssä syksyllä 2014 esiteltiin farmarimallista maastokelpoisempi X-Perience-malli, jossa on neliveto ja 15 millimetriä korotettu alusta.

Keväällä 2015 esiteltiin uutena moottorina kolmesylinterinen 1,0 TSI (115 hv). 1,6 TDI:n ainoaksi tehovaihtoehdoksi jäi 110-hevosvoimainen. Vuoden lopulla Cupra 280:n korvasi Cupra 290, jossa tehoa on mallinimen mukaisesti 10 hevosvoimaa enemmän. 

Vuoden 2016 lopulla León koki pienen kasvojenkohotuksen, jossa se sai muun muassa aiempaa leveämmän etusäleikön. 1,6 TDI:n teho nousi 115 hevosvoimaan. 

Cupra 265 ja Cupra 290 korvattiin vuoden 2017 alussa uudella Cupra 300 -mallilla. Sen rinnalle esiteltiin saman vuoden syksyllä Frankfurtin autonäyttelyssä Cupra R, jossa moottorin teho on 310 hevosvoimaa. Malli oli tehokkain SEATin valmistama katulaillinen auto, ja sitä valmistettiin 799 kappaleen erikoiserä.

Facelift-mallin SEAT León Typ 5F.

Lähteet
-------

1. ↑  SEAT Leon at Paris 2012 *Auto Express*.  27.9.2012. Viitattu 13.12.2017. (englanniksi)
2. ↑  SEAT Leon SC at Geneva 2013 *Auto Express*.  5.3.2013. Viitattu 13.12.2017. (englanniksi)
3. ↑  Frankfurt motor show 2013: Seat Leon ST *Autocar*.  9.9.2013. Viitattu 13.12.2017. (englanniksi)
4. ↑  SEAT León 2012 Euro NCAP. Viitattu 13.12.2017. (englanniksi)
5. ↑  SEAT Leon X-PERIENCE revealed in Paris *Auto Express*.  1.10.2014. Viitattu 22.12.2017. (englanniksi)
6. ↑  Revamped 2017 Seat Leon gets new tech and a subtle facelift *CAR Magazine*.  19.10.2016. Viitattu 22.12.2017. (englanniksi)
7. ↑  Seat Leon Cupra R – R niin kuin raju ja rajoitettu *Moottori*.  10.9.2017. Viitattu 22.12.2017.
8. ↑  Tässä on kaikkien aikojen kiihkein Seat Leon Cupra – Huonoja uutisia Suomeen *Tekniikan Maailma*.  5.9.2017. Viitattu 22.12.2017.

Aiheesta muualla
----------------

* Kuvia tai muita tiedostoja aiheesta **SEAT León (2012)** Wikimedia Commonsissa